هولندده حکومت، نماینده‌لر مجلیسی‌نین، نوامبر آییندا یومورتا‌لاردا فیبرونیل تثبیت ائدیلدیگی ایستیقامتین‌دکی ادعا‌لار اوزرینه باشلاتدیغی سوروشدورما اوچون تقدیم ائتدیگی ایکینجی راپوردا ادعا‌لاری قبول ائتدی.
موقتی حکومتین ساغلیق، سوسیال یاردیملاشما و ایدمان ناظیری ادید اشیپرس ایله ایقتیصاد ناظیرلیگی دولت موشاویری مارتیژن وان داما-ین نماینده‌لر مجلیسینه ایکینجی دفعه تقدیم ائتدیگی راپوردا، نوامبر آییندا هولند قیدا امنیت اوتوریته‌سینه، شخصیتی بیلینمه‌ین بیر نفرین کؤچوردوگو تویوق فرما‌لاریندا فیپرونیل آدلی قود-قوش درمانیندا ایستیفاده ائدیلدیگی ایستیقامتین‌دکی معلوماتین، شعورلو اولا‌راق نماینده‌لر مجلیسینه تقدیم ائدیلن ایلک راپوردا آلینمادیغی ایفاده ائدیلدی.
سؤز موضوعسو خبری، باشلادیلان جزا سوروشدورما‌نین بیر پارچاسی اولدوغو و سورشدورما سونوچلانمادیغی اوچون تدبیر مقصدلی ایلک راپوردا یئر آلمادیغی کؤچورولدو.
آیریجا فیبرونیل ایله وئریلن‌لر دزینفکسیون ائدیلدیگی ایستیقامتین‌دکی خبری، یومورتا‌لارین بو وضعیت‌دن تاثیرلنمه‌سی اوچون سبب اولماماسی سببیله او دؤور نظره آلینمادیغی ایفاده ائدیلدی.
راپوردا، "آراشدیرما تشکیلات‌لاری بونون اوچون پئشمان. فیبرونیلین یومورتا‌لار اوزرین‌دکی تأثیری ایله علاقه‌لی بو آندا الده ائدن معلومات او زامان اولموش اولسایدی، علاقه‌دار تشکیلات‌لار بونو قطعی‌لیکله فرق‌لی دگرلن‌دیریردی." ایفاده‌سینه یئر وئریلدی.
بلژیک کند و اکینچیلیک ناظیری دنیس دوکارمنین، هولند حکومتی‌نین نوامبر 2016دا یومورتا‌لاردا فیبرونیل تثبیت ائتدیگینه دایر ادعاسی اوزرینه نماینده‌لر مجلیسی سوروشدورما باشلاتمیشدی.
بلژیک کند و اکینچیلیک ناظیری دنیس دوکارم، بلژیک قیدا آژانسی‌نین، هولندین نوامبر 2016دا یومورتا‌لاردا فیپرونیل تثبیت ائتدیگینه دایر رسمی سند اله کئچیردیگینی ادعا ائده‌رک هولندی گوناهلاندیرمیشدی.
هولند، آلمانیا و بلژیکده باش وئرن یومورتا بحرانی، یومورتا ایتحالاتییلا فرانسا، اینگیلتره، سوئد و سوئیسه ده سیچرامیشدی.
آوروپا ایچینده یاییلان یومورتا بحرانی‌نین بلژیکین آنورس شهرینده اولان راوئل آدلی شیرکتین، فیپرونیل آدلی قوت-قوش درمانینی دگا-16 آدلی تمیزلیک محصولونا قاریشدیرماسین‌دان قایناقلاندیغی تخمین ائدیلیر.
